CELEX: 62021CN0293
Language: el
Date: 2021-05-07 00:00:00
Title: Υπόθεση C-293/21: Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 7 Μαΐου 2021 — «Vittamed technologijos» UAB, υπό εκκαθάριση κατά Valstybinė mokesčių inspekcija

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/29
            
         
      Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 7 Μαΐου 2021 — «Vittamed technologijos» UAB, υπό εκκαθάριση κατά Valstybinė mokesčių inspekcija
      (Υπόθεση C-293/21)
      (2021/C 289/40)
      Γλώσσα διαδικασίας: η λιθουανική
      
         Αιτούν δικαστήριο
      
      Lietuvos vyriausiasis administracinis teismas
      
         Διάδικοι στην υπόθεση της κύριας δίκης
      
      
         Αναιρεσείουσα:«Vittamed technologijos» UAB, υπό εκκαθάριση
      
         Αναιρεσίβλητη: Valstybinė mokesčių inspekcija
      
         Προδικαστικά ερωτήματα
      
      Έχουν τα άρθρα 184 έως 187 της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, την έννοια ότι ο υποκείμενος στον φόρο υποχρεούται (ή δεν υποχρεούται) να προβεί σε διακανονισμό εκπτώσεων του φόρου προστιθέμενης αξίας (ΦΠΑ) που επιβάρυνε την απόκτηση αγαθών και υπηρεσιών για τον σκοπό της παραγωγής κεφαλαιουχικών αγαθών στην περίπτωση που τα αγαθά αυτά δεν προορίζονται πλέον να χρησιμοποιηθούν κατά τις φορολογούμενες οικονομικές δραστηριότητες διότι ο κύριος (μέτοχος) του υποκειμένου στον φόρο νομικού προσώπου αποφάσισε να το θέσει υπό εκκαθάριση και το εν λόγω υποκείμενο στον φόρο νομικό πρόσωπο υπέβαλε αίτηση διαγραφής από το μητρώο υποκειμένων στον ΦΠΑ; Επηρεάζεται η απάντηση στο ως άνω ερώτημα από τους λόγους λήψης της απόφασης εκκαθάρισης του υποκειμένου στον φόρο νομικού προσώπου, και συγκεκριμένα από το γεγονός ότι η απόφαση θέσης του υποκειμένου στον φόρο νομικού προσώπου υπό εκκαθάριση λήφθηκε λόγω αυξανόμενων ζημιών, έλλειψης παραγγελιών και αμφιβολιών του μετόχου όσον αφορά την αποδοτικότητα της σχεδιαζόμενης (σκοπούμενης) οικονομικής δραστηριότητας;
      
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006 L 347, σ. 1).